text: Chefredaktør fra JV bliver direktør for TV2 Nord
  03 juli 2013 kl. 09.20
  Mikael Justesen, journalistisk chefredaktør på JydskeVestkysten, blev i dag præsenteret som ny administrerende direktør for TV 2 Nord.
  Mikael Justesen tiltræder 1. september sit nye job i Aabybro, hvor han bliver chef for 80 medarbejdere, som betjener de cirka 150.000 daglige seere med blandt andet fire daglige nyhedsudsendelser.
  
  Fra Aabenraa til Aabybro
  Mikael Justesen har været på JydskeVestkysten siden 1997. Han har været skrivende journalist i Aabenraa, souschef i Haderslev, lokalredaktør i Rødding, jourhavende i Esbjerg, lokalredaktør i Aabenraa og de seneste tre år journalistisk chefredaktør. Men nu går turen altså mod nord og tilbage til rødderne for Michael Justesen.
  - Vi er meget kede af at miste Mikael Justesen, men samtidig under jeg ham af hele mit hjerte muligheden for at leve sine store evner som chef ud i et absolut topjob og så endda på sin hjemegn i Vendsyssel, siger Peter Orry, administrerende direktør og ansvarhavende chefredaktør på JydskeVestkysten.
  Mikael Justesen har første arbejdsdag 1.september
  